કોઈ એક કે બે વરસનાં પરફોમન્સ ઉપરથી માણસની ગુણવત્તા નક્કી કરવી ઘણીવાર ભૂલ ખવડાવે છે. કારણ દસમા કે બારમા ધોરણમાં નપાસ થયા બાદ જીવનમાં અત્યંત સફળ થયેલા લોકોનું લાંબંુ લિસ્ટ થઈ શકે તેમ છે. છતાં આપણી નિષ્ફળ શિક્ષણ પ્રણાલી આજે પણ બોર્ડની પરીક્ષાનો બોજ વિદ્યાર્થીઓ ઉપર લાદે છે અને બોર્ડના બોજને ન ઉપાડી શકનાર ઘણા સંવેદનશીલ વિદ્યાર્થીઓ દર વરસે આપઘાત જેવા અતિ દુઃખદ પગલાં સુધી પહોંચી જાય છે. વિદેશમાં કોઈ વિદ્યાર્થી અભ્યાસના કારણે આપઘાત કરે તેવું જોવા મળતું નથી. છતાં સરકાર, શાળા સંચાલકો અને વાલીઓ વિદ્યાર્થીઓની ફી માટે મેદાને પડ્યા છે તેટલી આક્રમકતાથી વિદ્યાર્થીઓનો મનનો બોજ હળવા કરવા માટે ક્યારેય મેદાનમાં આવતાં નથી.